ઠાસરા તાલુકાના વણોતી તાબેની લટકોરિયા પ્રાથમિક શાળામાં અને બહાર ઢીંચણસમા વરસાદી પાણીનો ભરાવો થયો છે. બીજો દિવસ કોરો હોવા છતાં પણ આ પાણી ઓસરવાનું નામ લેતું નથી. તંત્ર દ્વારા કાંસ અને ગટરની સફાઈ કરવામાં આવી નથી, જેને લઈને આ શાળામાં પાણી ભરાઈ ગયું છે. હાલ શાળામાં બાળકોને પ્રવેશ કરવામાં મુશ્કેલી ઉભી થઇ છે. આવી સ્થિતિમાં બાળકો કેવી રીતે ભણી શકે? હાલ ભણશે ગુજરાતના દવા પોકળ સાબિત થયા છે પાણી ભરાવાને કારણે શાળામાં જાણે કે રજા હોય તેવો માહોલ જોવા મળે છે. આ બાળકો અભ્યાસથી વંચીત રહ્યા છે. વણોતી ગામના જવાબદાર તંત્રને પણ જો આ વરસાદી પાણી નજરે ચડ્યું હોત તો આજે આ શાળાના બાળકોની સ્થિતિ આ ના થઇ હોત. આ બાબતે કડક કાર્યવાહી કરવામાં આવે તેવી માગણી હાલમાં વાલીઓ કરી રહ્યા છે.